Úradný vestník L 127 , 29/04/2004 S. 0012 - 0018



Nariadenie Rady (ES) č. 825/2004 z 26. apríla 2004, ktorým sa mení a dopĺňa nariadenie (ES) č. 2042/2000, ktorým sa ukladá definitívne antidumpingové clo na dovozy televíznych kamerových systémov pôvodom v Japonsku RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 384/96 z 22. decembra 1995 o ochrane pred dovozmi za dumpingové ceny z krajín, ktoré nie sú členmi Európskeho spoločenstva [1] ("základné nariadenie"), so zreteľom na návrh predložený Komisiou po porade s poradným výborom, keďže: A. PREDCHÁDZAJÚCI POSTUP (1) Rada uložila, nariadením (ES) č. 1015/94 [2], definitívne antidumpingové clo na dovozy televíznych kamerových systémov (TCS), s pôvodom v Japonsku; (2) v článku 1 ods. 3, písm. e) nariadenia č. 1015/94 Rada špecificky vylúčila z oblasti pôsobnosti antidumpingového cla kamerové systémy uvedené v prílohe k tomuto nariadeniu (príloha), ktoré predstavujú špičkové profesionálne kamerové systémy, ktoré technicky spadajú pod definíciu výrobku podľa článku 1 ods. 2 nariadenia (ES) č. 1015/94, avšak ktoré sa nedajú považovať za televízne kamerové systémy; (3) v októbri 1995 Rada nariadením (ES) č. 2474/95 [3] zmenila a doplnila nariadenie (ES) č. 1015/94, najmä pokiaľ ide o definíciu podobného výrobku a pokiaľ ide o niektoré modely profesionálnych kamerových systémov, ktoré boli výslovne oslobodené od definitívneho antidumpingového cla; (4) v októbri 1997 Rada nariadením (ES) č. 1954/97 [4] zmenila sadzby definitívneho antidumpingového cla pre dve dotknuté spoločnosti, a to pre Sony Corporation a Ikegami Tsushinki Co., Ltd, v súlade s článkom 12 nariadenia (ES) č. 384/96. Ďalej, Rada špecificky vyňala z oblasti pôsobnosti antidumpingového cla určité nové modely profesionálnych kamerových systémov tým že ich pridala do prílohy; (5) v januári 1999 a 2000 Rada nariadeniami (ES) č. 193/1999 [5] a (ES) č. 176/2000 zmenila a doplnila nariadenie (ES) č. 1015/94, pričom zaradila určité následné modely profesionálnych kamerových systémov do prílohy a tým ich vylúčila z uplatňovania definitívneho antidumpingového cla; (6) v septembri 2000 Rada nariadením (ES) č. 2042/2000 [6] potvrdila definitívne antidumpingové clá uložené nariadením (ES) č. 1015/94 v súlade s článkom 11 ods. 2 základného nariadenia; (7) v januári 2001 a v máji 2001 Rada nariadeniami (ES) č. 198/1999 [7] a (ES) č. 951/2001 [8] zmenila a doplnila nariadenie (ES) č. 2042/94 tým že zaradila určité následné modely profesionálnych kamerových systémov do prílohy a tým ich vylúčila z uplatňovania definitívneho antidumpingového cla; (8) v septembri 2001 Rada nariadením (ES) č. 1900/2001 [9] na základe predbežného preskúmania v súlade s článkom 11 ods. 3 základného nariadenia, potvrdila výšku definitívneho antidumpingového cla uloženého vyvážajúcemu výrobcovi Hitachi Denshi Ltd.; (9) nakoniec, v septembri 2002 Rada nariadením (ES) č. 1696/2002 ďalej zmenila a doplnila nariadenie (ES) č. 2042/2000 tým že zaradila určité následné modely profesionálnych kamerových systémov do prílohy a tým ich vylúčila z uplatňovania definitívneho antidumpingového cla; B. ŠETRENIE TÝKAJÚCE SA NOVÝCH MODELOV PROFESIONÁLNYCH KAMEROVÝCH SYSTÉMOV 1. Postup (10) traja japonskí vyvážajúci výrobcovia, menovite Sony Corporation (Sony), Ikegami Tsushinki Co Ltd (Ikegami) a Matsushita, informovali Komisiu, že majú v úmysle zaviesť nové modely profesionálnych kamerových systémov na trh spoločenstva a požiadali Komisiu, aby zaradila tieto nové modely profesionálnych kamerových systémov vrátane ich príslušenstva do prílohy a tým ich vyňala z oblasti pôsobnosti antidumpingových ciel; (11) Komisia informovala odvetvie príslušným spôsobom priemysel spoločenstva a začala šetrenie, ktoré sa obmedzilo na stanovenie toho, či uvažované výrobky spadajú do oblasti pôsobnosti antidumpingových ciel a či operatívna časť nariadenia (ES) č. 2042/2000 má byť príslušným spôsobom zmenená a doplnená. 2. Modely, ktoré sú predmetom šetrenia (12) prijaté žiadosti sa týkajú nasledovných modelov kamerových systémov, dodávaných s príslušnými technickými informáciami: i) Sony: - jednotka diaľkového ovládania RM-M7E; ii) Ikegami - kamerová hlavica HDL-20 - kamerová hlavica HDL-501 - kamerová hlavica HDL-501B iii) Matsushita: - kamerová hlavica AW-E650, - kamerová hlavica AW-E655, - kamerová hlavica AW-E750, všetky vyššie uvedené modely boli ponúkané buď ako súčasť profesionálnych kamerových systémov určených pre profesionálny videotrh alebo ako následné systémy profesionálnych kamerových modelov už vyňatých z platného antidumpingového opatrenia; 3. Zistenia (13) Komisia vykonala technické preskúmanie. Z tejto analýzy vyplynulo, že žiadny z vyššie uvedených modelov nemohol byť zaradený ako vysielacie alebo televízne kamerové systémy; i) jednotka diaľkového ovládania RM-M7E (Sony) kamerová hlava AW-E650, AW-655 a AW-E750 (Matsushita;) (14) zistilo sa, že jednotka diaľkového ovládania RM-M7E, kamerová hlava AW-E650, AW-655 a AW-E750 sú profesionálne kamerové systémy spadajúce pod článok 1 ods. 3 písm. e) nariadenia (ES) č. 2042/2000. Preto ich treba zaradiť do prílohy tak, aby mohli byť oslobodené od definitívneho cla; (15) v súlade s praxou etablovaných inštitúcií spoločenstva musia byť všetky vyššie uvedené modely oslobodené od cla od dátumu ku ktorému služby Komisie obdržali príslušnú žiadosť o oslobodenie. Preto všetky dovozy nasledovných modelov kamier dovezených k alebo po nižšie uvedenom dátume musia byť oslobodené od cla s účinnosťou od Sony: - jednotka diaľkového ovládania RM-M7E 6. august 2002; Matsushita: - kamerová hlavica AW-E650, 30. október 2003, - kamerová hlavica AW-E655, 30. október 2003, - kamerová hlavica AW-E750, 30. október 2003, ii) Kamerové hlavice MKC-501 a MKC-501B (Ikegami) (16) so zreteľom na model kamery MKC-501 a jeho následný model MKC501B sa zistilo, že tieto modely boli výhradne určené pre priemyselné a zdravotnícke aplikácie. Sú súčasťou série lekárskych kamier firmy Ikegami a sú konkrétne navrhnuté na používanie v sektore zdravotníctva. Takto je kamerová hlavica "ultra-kompaktná" a bez odpovedajúcej kamerovej riadiacej jednotky nemá žiadnu funkciu. Nedá sa pripojiť na hľadáčik. Na veľké C montované šošovkové spojenie je vhodné iba pre priemyselné šošovky, mikroskopy, endoskopy, t. j. vysielacie šošovky sa nedajú pripojiť. Ďalej, vyššie uvedené modely sú natreté antibakteriálnym náterom a sú určené na používanie v lekárskom prostredí. Preto sa dospelo k záveru, že MKC-501 a jej následný model MKC-501B budú oslobodené podľa článku 1 ods. 3 písm. d) nariadenia 2042/2000; (17) nakoľko obidva vyššie uvedené modely kamery spadajú pod článok 1 ods. 3 písm. d) nariadenia (ES) č. 2042/2000, sú podľa definície oslobodené od definitívneho antidumpingového cla, bez ohľadu na dátum ich dovozu; iii) Kamerová hlavica HDL-20 (Ikegami) (18) Pokiaľ ide o kamerovú hlavicu HDL-20 sa zistilo, že nespadá pod opis výrobku podľa článku 1 ods. 3 nariadenia (ES) č. 2042/2000. Konkrétne kamerová hlavica je vybavená dvomi senzormi (2/3 palca), zatiaľ čo článok 1 ods. 3 nariadenia (ES) č. 2042/2000 opisuje kamerovú hlavicu ako hlavicu s "tromi alebo viacerými senzormi". Preto sa dospelo k záveru, že tento typ kamery nespadá pod opis výrobku a teda ani do oblasti pôsobnosti antidumpingového cla bez nevyhnutnosti jeho výslovného oslobodenia tým, že sa tento model zaradí do prílohy; 4. Informácie zainteresovaných strán a závery (19) Komisia informovala priemysel spoločenstva a vývozcov TCS o svojich zisteniach a poskytla im možnosť predložiť svoje stanoviská. Žiadna zo strán nenamietala voči zisteniam Komisie; (20) na základe vyššie uvedeného sa musí nariadenie (ES) č. 2042/2000 príslušne zmeniť a doplniť, PRIJALA TOTO NARIADENIE: Článok 1 Príloha k nariadeniu (EHS) č. 2042/2000 sa nahrádza textom prílohy k tomuto nariadeniu. Článok 2 1. Toto nariadenie nadobúda účinnosť v deň po jeho uverejnení v Úradnom vestníku Európskej únie. 2. Toto nariadenie sa bude uplatňovať na dovozy nasledovných modelov vyrábaných a vyvážaných do spoločenstva nasledujúcimi vyvážajúcimi výrobcami: a) Sony Corporation od 6. augusta 2002: - jednotka diaľkového ovládania RM-M7E; b) Matsushita od 30. októbra 2003: - kamerová hlavica AW-E650, - kamerová hlavica AW-E655, - kamerová hlavica AW-E750, Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 26. apríla 2004 Za Radu predseda B. Cowen [1] Ú. v. ES L 56, 6.3.1996, s. 1. Nariadenie bolo naposledy zmenené a doplnené nariadením (ES) č. 461/2004 (Ú. v. EÚ L 77, 17.3.2004, s. 12). [2] Ú. v. ES L 111, 30.4.1994, s. 106. Nariadenie bolo naposledy zmenené a doplnené nariadením (ES) č. 176/2000 (Ú. v. ES L 22, 27.1.2000, s. 29). [3] Ú. v. ES L 255, 25.10.1995, s. 11. [4] Ú. v. ES L 276, 9.10.1997, s. 20. [5] Ú. v. ES L 22, 29.1.1999, s. 10. [6] Ú. v. ES L 244, 29.9.2000, s. 38. Nariadenie bolo naposledy zmenené a doplnené nariadením (ES) č. 1696/2002 (Ú. v. ES 259, 27.9.2002, s. 1). [7] Ú. v. ES L 30, 1.2.2001, s. 1. [8] Ú. v. ES L 134, 17.5.2001, s. 18. [9] Ú. v. ES L 261, 29.9.2001, s. 3. -------------------------------------------------- PRÍLOHA " PRÍLOHA Zoznam profesionálnych kamerových systémov, ktoré nemajú oprávnenie jako televízne kamerové systémy (vysielacie kamerové systémy), ktoré sú vyňaté z opatrení názov spoločnosti | kamerové hlavice | hľadáčik | kamerová riadiaca jednotka | operačná riadiaca jednotka | hlavná riadiaca jednotka | kamerové adaptéry | Sony | DXC-M7PK DXC-M7P DXC-M7PH DXC-M7PK/1 DXC-M7P/1 DXC-M7PH/1 DXC-327PK DXC-327PL DXC-327PH DXC-327APK DXC-327APL DXC-327AH DXC-537PK DXC-537PL DXC-537PH DXC-537APK DXC-537APL DXC-537APH EVW-537PK EVW-327PK DXC-637P DXC-637PK DXC-637PL DXC-637PH PVW-637PK PVW-637PL DXC-D30PF DXC-D30PK DXC-D30PL DXC-D30PH DSR-130PF DSR-130PK DSR-130PL PVW-D30PF PVW-D30PK PVW-D30PL DXC-327BPF DXC-327BPK DXC-327BPL DXC-327BPH DXC-D30WSP DXC-D35PH DXC-D35PL DXC-D35PK DXC-D35WSPL DSR-135PL | DXF-3000CE DXF-325CE DXF-501CE DXF-M3CE DXF-M7CE DXF-40CE DXF-40ACE DXF-50CE DXF-601CE DXF-40BCE DXF-50BCE DXF-701CE DXF-WSCE DXF801CE | CCU-M3P CCU-M5P CCU-M7P CCU-M5AP | RM-M7G RM-M7E | — | CA-325P CA-325AP CA-325B CA-327P CA-537P CA-511 CA-512P CA-513 VCT-U14 | Ikegami | HC-340 HC-300 HC-230 HC-240 HC-210 HC-390 LK-33 HDL-30MA HDL-37 HC-400 HC-400W HDL-37E HDL-10 HDL-40 | VF15-21/22 VF-4523 VF15-39 VF15-46 VF5040 VF5040W | MA-200/230 MA-200A MA-400 CCU-37 CCU-10 | RCU-240 RCU-390 RCU-400 RCU-240A | — | CA-340 CA-300 CA-230 CA-390 CA-400 CA-450 | Hitachi | HV-C10F Z-ONE (L) Z-ONE (H) Z-ONE Z-ONE A (L) Z-ONE A (H) Z-ONE A (F) Z-ONE A Z-ONE B (L) Z-ONE B (H) Z-ONE B (F) Z-ONE B Z-ONE B (M) Z-ONE B (R) FP-C10 (B) FP-C10 (C) FP-C10 (D) FP-C10 (G) FP-C10 (L) FP-C10 (R) FP-C10 (S) FP-C10 (V) FP-C10 (F) FP-C10 FP-C10 A FP-C10 A (A) FP-C10 A (B) FP-C10 A (C) FP-C10 A (D) FP-C10 A (F) FP-C10 A (G) FP-C10 A (H) FP-C10 A (L) FP-C10 A (R) FP-C10 A (S) FP-C10 A (T) FP-C10 A (V) FP-C10 A (W) Z-ONE C (M) Z-ONE C (R) Z-ONE C (F) Z-ONE C HV-C20 HV-C20M Z-ONE-D Z-ONE-D (A) Z-ONE-D (B) Z-ONE-D (C) Z-ONE.DA V-21 V-21W | GM-51 | RC-C1 RC-C10 RU-C10 RU-Z1 (B) RU-Z1 (C) RU-Z1 RC-C11 RU-Z2 RC-Z1 RC-Z11 RC-Z2 RC-Z21 RC-Z2A RC-Z21A RU-Z3 RC-Z3 | — | — | CA-Z1HB CA-C10 CA-C10SP CA-C10SJA CA-C10M CA-C10B CA-Z1A CA-Z31 CA-Z32 CA-ZD1 | Matsushita | WV-F700 WV-F700A WV-F700SHE WV-F700ASHE WV-F700BHE WV-F700ABHE WV-F700MHE WV-F350 WV-F350HE WV-F350E WV-F350AE WV-F350DE WV-F350ADE WV-F500HE WV-F-565HE AW-F575HE AW-E600 AW-E800 AW-E800A AW-E650 AW-E655 AW-E750 | WV-VF65BE WV-VF40E WV-VF39E WV-VF65BE WV-VF40E WV-VF42E WV-VF65B AW-VF80 | WV-RC700/B WV-RC700/G WV-RC700A/B WV-RC700A/G WV-RC36/B WV-RC36/G WV-RC37/B WV-RC37/G WV-CB700E WV-CB700AE WV-CB700E WV-CB700AE WV-RC700/B WV-RC700/G WV-RC700A/B WV-RC700A/G WV-RC550/G WV-RC550/B WV-RC700A WV-CB700A WV-RC550 WV-CB550 AW-RP501 AW-RP505 | — | — | WV-AD700SE WV-AD700ASE WV-AD700ME WV-AD250E WV-AD500E AW-AD500AE AW-AD700BSE | JVC | KY-35E KY-27ECH KY-19ECH KY-17FITECH KY-17BECH KY-F30FITE KY-F30BE KY-27CECH KH-100U KY-D29ECH | VF-P315E VF-P550E VF-P10E VP-P115E VF-P400E VP-P550BE VF-P116 VF-P116WE VF-P550WE | RM-P350EG RM-P200EG RM-P300EG RM-LP80E RM-LP821E RM-LP35U RM-LP37U RM-P270EG RM-P210E | — | — | KA-35E KA-B35U KA-M35U KA-P35U KA-27E KA-20E KA-P27U KA-P20U KA-B27E KA-B20E KA-M20E KA-M27E | | KY-D29WECH | | OTV-SX2 | | | | Olympus | MAJ-387N MAJ-387I | | OTV-S5 OTV-S6 | | | | Kamera OTV-SX | " --------------------------------------------------